Komisjoni direktiiv 2001/91/EÜ,

29. oktoober 2001,

millega kaheksandat korda kohandatakse tehnika arengule I lisa nõukogu direktiivis 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe (heksakloroetaan) turustamise ja kasutamise piirangutega

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuli 1976. aasta direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega, [1] mida on viimati muudetud komisjoni direktiiviga 2001/90/EÜ, [2] ning eriti selle direktiivi artiklit 2a, mis on lisatud direktiiviga 89/678/EMÜ, [3] ning Euroopa Parlamendi ja nõukogu 10. aprilli 1997. aasta direktiivi 97/16/EÜ, millega 15. korda muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega, [4]

ning arvestades järgmist:

(1) Direktiiviga 97/16/EÜ on keelatud heksakloroetaani kasutamine mitteraudmetallide valmistamiseks ja töötlemiseks, võimaldades erandina liikmesriikidel siiski lubada oma territooriumil teatavatel tingimustel selle jätkuvat kasutamist integreerimata alumiiniumivalukodades ning teatavate magneesiumisulamite tootmisel.

(2) Erandeid pole enam tarvis ning direktiivi 76/769/EMÜ I lisa tuleks heksakloroetaani suhtes kohandada tehnika arengule, kustutades kõnealused erandid.

(3) Käesoleva direktiiviga heksakloroetaani kasutamise suhtes piirangute seadmisel on arvesse võetud praegust teadmiste ja tehnika seisukorda seoses sobivate alternatiividega.

(4) Käesoleva direktiivi kohaldamine ei piira nende ühenduse õigusaktide kohaldamist, milles on sätestatud töötajate kaitse miinimumnõuded, mis sisalduvad nõukogu direktiivis 89/391/EMÜ [5] ning sellel põhinevates üksikdirektiivides, eriti nõukogu direktiivis 90/394/EMÜ, [6] mida on viimati muudetud direktiiviga 1999/38/EÜ. [7]

(5) Käesolevas direktiivis sätestatud meetmed on ohtlike ainete ja valmististe sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega kooskõlas,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ I lisa kohandatakse tehnika arengule vastavalt käesoleva direktiivi lisale.

Artikkel 2

Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 31. detsembril 2002. Liikmesriigid teatavad sellest viivitamata komisjonile. Liikmesriigid kohaldavad neid sätteid hiljemalt alates 30. juunist 2003.

Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 3

Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas.

Artikkel 4

Käesolev direktiiv on adresseeritud liikmesriikidele.

Brüssel, 29. oktoober 2001

Komisjoni nimel

komisjoni liige

Erkki Liikanen

[1] EÜT L 262, 27.9.1976, lk 24.

[2] EÜT L 283, 27.10.2001, lk 41.

[3] EÜT L 398, 30.12.1989, lk 24.

[4] EÜT L 116, 6.5.1997, lk 31.

[5] EÜT L 183, 29.6.1989, lk 1.

[6] EÜT L 196, 26.7.1990, lk 1.

[7] EÜT L 138, 1.6.1999, lk 66.

--------------------------------------------------

LISA

Direktiivi 76/769/EMÜ I lisas asendatakse punkt 41 järgmise tekstiga:

"41.HeksakloroetaanCAS nr 67-72-1EINECS nr 2006664 | Ei tohi kasutada mitteraudmetallide tootmiseks ega töötlemiseks." |

--------------------------------------------------